આ આયોજન દરમિયાન ટેન્ટમાં આગ લાગી હતી જેમાં ૩ કિશોરીઓ ગંભીર રીતે દાઝી જતાં તેઓના મૃત્યુ નિપજ્યાં હતાં તેમજ ૧૫ થી વધુ કિશોરીઓ ગંભીર છે. આ શિબિરની બે દિવસ પહેલાં કેન્દ્રીય ગૃહમંત્રી રાજનાથસિંહે પણ ભાગ લીધો હતો તેમજ શુક્રવારે અભિનેતા મુકેશ ખન્ના પણ ઉપસ્થિત રહ્યાં હતાં. સાંજે અહી અચાનક આગ લાગતાં ભાગદોડ સર્જાઈ હતી તેમાં ૩ કિશોરીઓનું મૃત્યુ થયું હતું. રાજ્યનાં મુખ્યમંત્રી વિજય રૂપાણીએ પ્રાંસલામાં શિબિર દરમિયાન થયેલી આગની દુર્ઘટના પ્રત્યે દુઃખ વ્યક્ત કર્યું હતું તેમજ આ દુર્ઘટનામાં મૃત્યુ પામેલ કિશોરીઓનાં પરિવારને ૪ લાખ રૂપિયા સહાયની જાહેરાત કરી હતી.